Ehdotus neuvoston asetus Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2003 väliseksi ajaksi koskevan pöytäkirjan tekemisestä /* KOM/2000/0629 lopull. - CNS 2000/0257 */



Virallinen lehti nro 062 E , 27/02/2001 s. 0087 - 0098



Ehdotus NEUVOSTON ASETUS Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2003 väliseksi ajaksi koskevan pöytäkirjan tekemisestä (komission esittämä) PERUSTELUT Euroopan yhteisön ja Norsunluurannikon tasavallan välisen kalastussopimuksen liitteenä olevan pöytäkirjan voimassaolo päättyy 30.6.2000. Sopimuspuolet parafoivat uuden pöytäkirjan 26.5.2000 Euroopan yhteisön kalastusalusten Norsunluurannikon vesillä 1.7.2000-30.6.2003 välisenä aikana harjoittaman kalastuksen teknisten ja taloudellisten edellytysten vahvistamiseksi. Komissio ehdottaa tämän perusteella, että neuvosto hyväksyisi asetuksella tämän uuden pöytäkirjan. Ehdotus neuvoston päätökseksi uuden pöytäkirjan väliaikaisesta soveltamisesta siihen asti, kunnes se on lopullisesti voimassa, on tekeillä erillisessä menettelyssä. Ehdotus NEUVOSTON ASETUS Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2003 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: 1) Sopimuspuolina olevat Euroopan yhteisö ja Norsunluurannikon tasavalta ovat käyneet Euroopan talousyhteisön ja Norsunluurannikon tasavallan välisen Norsunluurannikon rannikon edustalla harjoitettavaa kalastusta koskevan sopimuksen mukaisesti neuvotteluja määritelläkseen kyseiseen sopimukseen sen liitteenä olevan pöytäkirjan soveltamisjakson päätyttyä tehtävät muutokset tai lisäykset [3]. [3] EYVL L 379, 31.12.90. 2) Näiden neuvottelujen päätteeksi parafoitiin 26 päivänä toukokuuta 2000 uusi pöytäkirja edellä mainitussa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2003 väliseksi ajaksi. 3) On yhteisön edun mukaista hyväksyä tämä pöytäkirja. 4) On aiheellista määrittää jäsenvaltioiden kalastusmahdollisuuksien jakautuminen kalastussopimuksen yhteydessä käytettävän kalastusmahdollisuuksien perinteisen jaon perusteella, ON ANTANUT TÄMÄN ASETUKSEN: 1 artikla Hyväksytään yhteisön puolesta pöytäkirja Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2003 väliseksi ajaksi. Pöytäkirjan teksti on tämän asetuksen liitteenä. 2 artikla Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: a) pohjakalastus: Espanja: 600 brt b) tonnikalan kalastus: Ranska: 25 alusta Espanja: 41 alusta Portugali: 5 alusta. Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja PÖYTÄKIRJA Euroopan talousyhteisön ja Norsunluurannikon tasavallan Norsunluurannikon rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2003 väliseksi ajaksi 1 artikla Sopimuksen 2 artiklan perusteella myönnetyt kalastusmahdollisuudet ovat 1 päivänä heinäkuuta 2000 alkavana kolmivuotiskautena seuraavat: a) pohjakalojen pakastustroolarit (syvänmeren äyriäiset, pääjalkaiset ja pohjakalat): 600 bruttorekisteritonnia kuukaudessa vuosittaisena keskiarvona; b) vapapyydyksiä käyttävät tonnikala-alukset: 12 alusta; c) pintasiima-alukset: 20 alusta; d) nuottaa käyttävät tonnikala-alukset: 39 alusta. 2 artikla Edellä 1 artiklassa tarkoitettuja kalastusmahdollisuuksia voidaan Euroopan yhteisön pyynnöstä laajentaa yhdessä sopien, jos Norsunluurannikon luonnonvarojen järkevää käyttöä ei vaaranneta. Tässä tapauksessa nostetaan 3 artiklan 1 kohdan tarkoittamaa rahallista korvausta suhteellisesti ja ajanjakson pituuden mukaisesti. 3 artikla 1. Taloudelliseksi korvaukseksi 1 artiklassa säädetyistä kalastusmahdollisuuksista vahvistetaan 957 500 euroa vuodessa (josta 275 000 euroa rahallisena korvauksena ja 682 500 euroa tämän pöytäkirjan 4 artiklassa tarkoitettuihin toimiin). 2. Taloudellinen korvaus tonnikalan kalastuksesta kattaa 8 500 tonnin vuosisaaliin Norsunluurannikon vesillä. Jos yhteisön alusten Norsunluurannikon vesillä pyytämät saaliit ylittävät tämän määrän, edellä mainittua summaa korotetaan samassa suhteessa. 3. Korvauksen rahallinen osuus maksetaan vuosittain viimeistään kunkin pöytäkirjassa tarkoitetun vuoden 31 päivänä joulukuuta. Norsunluurannikon hallituksella on yksinomainen toimivalta päättää rahallisen korvauksen käyttötarkoituksesta. 4. Rahallinen korvaus maksetaan Caisse autonome d'amortissementissa olevalle valtionkassan tilille nro ..... 4 artikla Edellä olevan 3 artiklan 1 kohdassa määrätyn taloudellisen korvauksen määrästä rahoitetaan seuraavat toimet siten, että vuosittain käytetään 682 500 euroa seuraavan erittelyn mukaisesti: 1. niiden tieteellisten ohjelmien rahoitus, joiden tarkoituksena on lisätä Norsunluurannikon kalastusvyöhykkeen kalavaroja ja biologiaa koskevia tietoja: 90 000 euroa; 2. teknisten ohjelmien rahoitus: 250 000 euroa; 3. tuki kalastuksen valvonnasta vastuussa oleville rakenteille: 100 000 euroa; 4. tuki kalastuksesta vastaavalle ministeriölle kalastuksen ja vesiviljelyn kehittämispolitiikan ja -strategian laatimiseen: 50 000 euroa; 5. kalastuksesta vastaavan hallinnon tukeminen: 110 000 euroa; 6. opiskeluun, käytännön harjoitteluun tai erilaisten kalastukseen liittyvien tieteellisten, teknisten tai taloudellisten aineiden seminaareihin liittyvien apurahojen rahoittaminen ja kansainvälisiin kalastusalan kokouksiin osallistuminen: 50 000 euroa; 7. maksut kansainvälisille järjestöille: 32 500 euroa. Kalastuksesta vastaava ministeriö päättää toimista ja niihin vuosittain käytettävistä määristä ja antaa niistä tiedon Euroopan yhteisöjen komissiolle. Nämä vuosittaiset määrät annetaan kyseisten rakenteiden käyttöön viimeistään kunkin vuoden 31 päivänä joulukuuta, ja ne maksetaan niiden käyttöohjelman mukaisesti kalastuksesta vastaavan ministeriön ilmoittamille Norsunluurannikon toimivaltaisten viranomaisten pankkitileille. Kalastuksesta vastaava ministeriö toimittaa Euroopan yhteisöjen komission lähetystölle neljän kuukauden kuluessa sopimuksen kustakin vuosipäivästä yksityiskohtaisen kertomuksen toimien täytäntöönpanosta ja saavutetuista tuloksista. Euroopan yhteisöjen komissio voi pyytää kalastuksesta vastaavalta ministeriöltä näitä tuloksia koskevia lisätietoja ja Norsunluurannikon viranomaisia kuultuaan tarkastella uudestaan kyseisiä maksuja näiden toimien tosiasiallisen täytäntöönpanon mukaan. 5 artikla Jos Euroopan yhteisö jättää täyttämättä jonkin tämän pöytäkirjan 3 ja 4 artiklassa määrätyistä taloudellisista velvoitteistaan, se voi johtaa kalastussopimuksesta Norsunluurannikolle johtuvien velvoitteiden väliaikaiseen lakkaamiseen. 6 artikla 1. Jos ylivoimainen este estää kalastustoiminnan harjoittamisen Norsunluurannikon yksinomaisella talousvyöhykkeellä, Euroopan yhteisö voi keskeyttää taloudellisen korvauksen maksamisen sen jälkeen kun sopimuspuolet ovat mahdollisuuksien mukaan neuvotelleet asiasta etukäteen. 2. Taloudellisen korvauksen maksamista jatketaan kun tilanne on normalisoitunut ja sopimuspuolet ovat yhdessä sopineet, että kalastustoimintaa voidaan jatkaa. 7 artikla Korvataan Euroopan talousyhteisön ja Norsunluurannikon tasavallan välisen Norsunluurannikon rannikon edustalla harjoitettavasta kalastuksesta tehdyn sopimuksen liite tämän pöytäkirjan liitteellä. 8 artikla Tämä pöytäkirja tulee voimaan päivänä, jona se allekirjoitetaan. Sitä sovelletaan 1 päivästä heinäkuuta 2000. LIITE yhteisön alusten kalastustoimintaa Norsunluurannikon kalastusvyöhykkeellä koskevista edellytyksistä a. Lisenssihakemusta ja lisenssin myöntämistä koskevat muodollisuudet Yhteisön toimivaltaiset viranomaiset esittävät Norsunluurannikolla olevan Euroopan yhteisöjen komission lähetystön välityksellä Norsunluurannikon kalastuksesta vastaavalle ministeriölle hakemuksen jokaisesta aluksesta, joka haluaa harjoittaa tämän sopimuksen perusteella kalastustoimintaa. Hakemus on tehtävä Norsunluurannikon tätä tarkoitusta varten laatimalla lomakkeella, josta on malli lisäyksessä 1. Jokaiseen lisenssihakemukseen on liitettävä todistus lisenssimaksun maksamisesta lisenssin voimassaoloajalta. Maksut sisältävät kaikki kansalliset ja paikalliset verot, lukuun ottamatta satamaveroja ja palveluista aiheutuvia kustannuksia. Norsunluurannikon viranomaiset toimittavat ennen sopimuksen voimaantuloa tiedot maksujen maksamista varten käytettävistä pankkitileistä. Lisenssi myönnetään tietylle alukselle, eikä sitä voi siirtää toiselle alukselle. Ylivoimaisen esteen sattuessa ja Euroopan yhteisöjen komission pyynnöstä aluksen lisenssi voidaan kuitenkin korvata uudella, toiselle alukselle myönnettävällä lisenssillä, jolla on samanlaiset ominaisuudet kuin edellisellä aluksella. Edellisen aluksen varustajan on palautettava peruutettu lisenssi Norsunluurannikon kalastuksesta vastaavaan ministeriöön Euroopan yhteisöjen komission Norsunluurannikon lähetystön kautta. Uudesta lisenssistä on käytävä ilmi -myöntämispäivä, -se, että uudella lisenssillä kumotaan ja korvataan toiselle alukselle myönnetty lisenssi. Mitään sopimuksen 4 artiklan 2 kohdassa määrättyä maksua ei tarvitse maksaa jäljellä olevalta voimassaoloajalta. 1. Lisenssit toimitetaan Euroopan yhteisöjen komission Norsunluurannikon lähetystöön 30 päivän kuluessa siitä kun Norsunluurannikon viranomaiset ovat ottaneet hakemuksen vastaan. 2. Lisenssin alkuperäiskappale on säilytettävä aluksella koko ajan ja se on esitettävä Norsunluurannikon toimivaltaisten viranomaisten pyynnöstä. Saatuaan Euroopan yhteisöjen komissiolta ilmoituksen ennakkomaksun suorittamisesta Norsunluurannikon viranomaiset merkitsevät kuitenkin vapapyydystä käyttävät tonnikala-alukset, nuottaa käyttävät tonnikala-alukset ja pintasiima-alukset Norsunluurannikon valvontaviranomaisille lähetettävään luetteloon aluksista, joilla on lupa kalastaa. Lisenssin alkuperäiskappaletta odotettaessa voidaan faksilla toimittaa jäljennös myönnetystä lisenssistä aluksella säilytettäväksi. 3. Sopimuksen 2 artiklan mukaisesti luvan saaneiden troolareiden on ilmoitettava Norsunluurannikon toimivaltaisille viranomaisille kaikista aluksen lisenssiin sen luovutushetkellä merkittyjen ja lisäyksessä 1 lueteltujen ominaisuuksien muutoksista. 4. Troolarin jokaisesta bruttorekisteritonniston lisäyksestä on tehtävä uusi lisenssihakemus. B. Vapapyydyksiä käyttävien tonnikala-alusten, nuottaa käyttävien tonnikala-alusten ja pintasiima-alusten lisenssejä koskevat määräykset 1. Lisenssit ovat voimassa yhden vuoden. Ne voidaan uusia. 2. Maksu on 25 euroa Norsunluurannikon kalastusvyöhykkeellä pyydetyltä tonnikalatonnilta. 3. Lisenssit vapapyydyksiä käyttäville tonnikala-aluksille, nuottaa käyttäville tonnikala-aluksille ja pintasiima-aluksille myönnetään, kun on maksettu kiinteämääräinen vuotuinen ennakkomaksu, joka on 375 euroa vapapyydyksiä käyttävästä tonnikala-aluksesta, 2 750 euroa nuottaa käyttävästä tonnikala-aluksesta ja 1 000 euroa pintasiima-aluksesta. 4. Euroopan yhteisöjen komissio vahvistaa kunkin kalenterivuoden lopussa kalastusvuodelta suoritettavien maksujen lopullisen tilityksen laivanvarustajan laatimien ja pyyntitietojen vahvistamisesta vastaavien tieteellisten laitosten, kuten IRD:n (Institut de Recherche pour le Développement), IEO:n (Instituto Español de Oceanografia) ja IPIMAR:n (Instituto Português de Investigação Marítima) sekä Norsunluurannikon merentutkimuskeskuksen vahvistamien saalisilmoitusten perusteella. Tilitys toimitetaan samanaikaisesti Norsunluurannikon kalastusviranomaisille ja laivanvarustajille. Laivanvarustajien on maksettava mahdolliset lisämaksut Norsunluurannikon kalastusviranomaisille 30 päivän kuluessa lopullisesta tilityksestä tiedon saatuaan. Jos lopullisessa tilityksessä vahvistettu summa on kuitenkin pienempi kuin edellä tarkoitettu ennakko, erotusta ei palauteta laivanvarustajalle. 5. Norsunluurannikon viranomaiset ilmoittavat ennen sopimuksen voimaantuloa kaikki tiedot maksujen suorittamisessa käytettävästä pankkitilistä. C. Pakastustroolareihin sovellettavat määräykset 1. Pakastustroolarien lisenssit ovat voimassa yhden vuoden, kuusi kuukautta tai kolme kuukautta. Ne voidaan uusia. 2. Maksu yhden vuoden lisenssistä on 168 euroa/brt alusta kohti. Lisenssimaksut yhtä vuotta lyhyemmille ajanjaksoille maksetaan suhteutettuina ajanjakson pituuteen. Kyseisiä lisenssimaksuja korotetaan 3 prosenttia puolen vuoden lisenssin osalta ja 5 prosenttia kolmen kuukauden lisenssin osalta. D. Saalisilmoitukset 1. Alusten, joilla on lupa kalastaa Norsunluurannikon kalastusvyöhykkeellä sopimuksen perusteella, on toimitettava saalisilmoitukset kalastusviranomaisille Euroopan yhteisöjen komission Norsunluurannikon lähetystön, joka säilyttää jäljennöksen ilmoituksesta, välityksellä seuraavaa menettelyä noudattaen: a) troolarien on ilmoitettava saaliinsa lisäyksessä 2 olevan mallin mukaisesti. Nämä ilmoitukset on tehtävä kuukausittain ja ne on toimitettava edelleen vähintään kerran kolmen kuukauden jakson aikana; b) vapapyydyksiä käyttävien tonnikala-alusten, nuottaa käyttävien tonnikala-alusten ja pintasiima-alusten on pidettävä kalastuspäiväkirjaa, pintasiima-alusten liitteen 3 mallin mukaisesti ja nuottaa käyttävien alusten ja vapapyydystä käyttävien alusten liitteen 4 mallin mukaisesti jokaisesta kalastuskaudesta Norsunluurannikon kalastusvyöhykkeellä. Päiväkirjaa on pidettävä vaikka saalista ei saada. Norsunluurannikon merentutkimuskeskuksen toimivaltaiset yksiköt ottavat vastaan lomakkeen satamassa, tai lomake lähetetään edellä mainituille yksiköille 45 päivän kuluessa kalastusmatkan päättymisestä Norsunluurannikon kalastusvyöhykkeellä. Näistä asiakirjoista toimitetaan jäljennös edellä olevan B kohdan 4 alakohdassa tarkoitetuille tieteellisille laitoksille. Lomakkeet on täytettävä selkeästi, ja aluksen päällikön on allekirjoitettava ne. Lisäksi niiden ajanjaksojen osalta, joina edellä tarkoitettu alus ei ole Norsunluurannikon aluevesillä, edellä tarkoitettuun kalastuspäiväkirjaan on merkittävä maininta "Norsunluurannikon yksinomaisen talousvyöhykkeen ulkopuolella". 2. Jos näitä määräyksiä ei noudateta, Norsunluurannikon viranomaisilla on oikeus peruuttaa määräyksiä rikkovan aluksen lisenssi, kunnes vaadittu muodollisuus on täytetty. Tästä on viipymättä tiedotettava Euroopan yhteisöjen komission Norsunluurannikon lähetystölle. E. Saaliin purkaminen Tonnikala-alusten ja pintasiima-alusten, jotka purkavat saaliinsa Norsunluurannikon satamissa, on mahdollisuuksien mukaan tarjottava sivusaalistaan Norsunluurannikon välittäjille paikallisin markkinahinnoin vapaan kilpailun mukaisesti. Lisäksi yhteisön tonnikala-alukset osallistuvat Norsunluurannikon tonnikalasäilyketehtaiden hankintoihin yhteisön laivanvarustajien ja Norsunluurannikon taloudellisten toimijoiden yhteisessä sopimuksessa määrätyin, sen hetken kansainvälisten markkinoiden hintoihin perustuvin hinnoin. Maksu suoritetaan vaihdettavassa valuutassa. Yhteisön laivanvarustajien ja Norsunluurannikon taloudellisten toimijoiden on yhdessä sovittava saaliin purkamisen aikataulusta. F. Kalastusvyöhykkeet 1. Kutupaikkojen ja pienimuotoisen kalastustoiminnan suojelemiseksi kalastuslisenssin saaneet yhteisön alukset eivät saa harjoittaa sopimuksen 2 artiklan mukaista kalastusta seuraavalla vyöhykkeellä: -rannasta kahteentoista meripeninkulmaan asti, kun on kyse vapapyydyksiä käyttävistä tonnikala-aluksista ja pintasiima-aluksista, -rannasta kuuteen meripeninkulmaan asti, kun on kyse pakastustroolareista, -rannasta isobaattiin 200 metriä, kun on kyse nuottaa käyttävistä tonnikalan pakastusaluksista. 2. Vapapyydyksiä käyttävillä tonnikala-aluksilla, jotka kalastavat eläväksi syötiksi tarkoitettua kalaa, on lupa tarkasti oman tarpeensa mukaiseen syöttikalastukseen edellä määritellyllä kieltovyöhykkeellä. G. Vyöhykkeelle saapuminen ja sieltä poistuminen Norsunluurannikon vesillä kalastavien alusten on ilmoitettava sijaintinsa ja laivalla säilytettävän saaliin määrä suoraan Norsunluurannikon viranomaisille kolmen tunnin kuluessa jokaisesta vyöhykkeelle tulosta ja siltä poistumisesta sekä kolmen päivän välein kalastustoimien aikana, mieluiten faksilla (+225 21 35 04 09), ja niiden alusten osalta, joilla ei ole faksia, radiolla (.....) tai teleksinä (.....). Faksinumero ja radiotaajuus ilmoitetaan lisenssin antamisen yhteydessä. Norsunluurannikon viranomaiset ja varustajat säilyttävät jäljennöksen faksilähetyksistä tai nauhoitetuista radioviesteistä kunnes molemmat osapuolet ovat hyväksyneet edellä B kohdassa tarkoitetun maksun lopullisen tilityksen. Ilman Norsunluurannikon viranomaisille tehtyä ennakkoilmoitusta kalastamasta havaittu alus katsotaan ilman lisenssiä kalastavaksi alukseksi. H. Näyteala verkon koko Pienin hyväksytty silmäkoko (silmä täysin levitettynä) on a) 40 mm pohjakalojen pakastustroolareissa, jotka pyytävät syvänmeren äyriäisiä; b) 70 mm pohjakalojen pakastustroolareissa, jotka pyytävät pääjalkaisia; c) 60 mm pakastustroolareissa, jotka pyytävät kalaa; d) tonnikalan osalta sovelletaan ICCAT:n suosituksia. I. Merimiesten miehistöön ottaminen Laivanvarustajat, joilla on sopimuksen mukaiset kalastuslisenssit, tukevat seuraavin edellytyksin ja rajoituksin Norsunluurannikon kansalaisten käytännön ammattikoulutusta. 1. Jokainen troolarin varustaja sitoutuu ottamaan palvelukseen -yhden merimiehen alle 250 brt:n aluksiin; -kaksi merimiestä 250-300 brt:n aluksiin; -kolme merimiestä yli 300 brt:n aluksiin. Tonnikala-alusten ja pintasiima-alusten varustajat ottavat Norsunluurannikon kansalaisia palvelukseen seuraavin edellytyksin ja rajoituksin: -vapapyydyksiä käyttävien tonnikala-alusten laivasto ottaa palvelukseen Norsunluurannikon kalastusvyöhykkeen kalastuskaudeksi neljä norsunluurannikkolaista merimiestä. Velvollisuus ottaa palvelukseen merimiehiä vapapyydyksiä käyttäville tonnikala-aluksille koskee korkeintaan yhtä merimiestä alusta kohden; -nuottaa käyttävien tonnikala-alusten laivasto ottaa palvelukseen 30 norsunluurannikkolaista merimiestä; -pintasiima-alusten laivasto ottaa palvelukseen Norsunluurannikon kalastusvyöhykkeen kalastuskaudeksi neljä norsunluurannikkolaista merimiestä. Velvollisuus ottaa palvelukseen merimiehiä pintasiima-aluksille koskee korkeintaan yhtä merimiestä alusta kohden. Edellä vahvistetut rajoitukset eivät sulje pois mahdollisuutta ottaa palvelukseen Norsunluurannikon useampia merimiehiä varustajien pyynnöstä. Laivanvarustajat valitsevat Norsunluurannikon merimiehet toimivaltaisten viranomaisten hyväksymistä ammattimerimiehistä. 2. Laivanvarustajien tai heidän edustajansa ja Norsunluurannikon viranomaiset sopivat yhdessä ennen lisenssien myöntämistä merimiesten palkasta. Varustajat huolehtivat palkoista, joihin on sisällyttävä merimiestä koskeva sosiaaliturva (muun muassa henkivakuutus, tapaturmavakuutus, sairausvakuutus). 3. Mikäli merimiehiä ei palkata, vapapyydyksiä käyttävien tonnikala-alusten, nuottaa käyttävien tonnikala-alusten, ja pintasiima-alusten varustajat ovat velvollisia maksamaan kalastuskaudelta palkkaamatta jääneiden merimiesten palkkaa vastaavan kertamaksun. Tämä summa käytetään Norsunluurannikon merimiesten koulutukseen, ja se maksetaan Norsunluurannikon kalastusviranomaisten ilmoittamalle tilille. 4. Jokaisen aluksen on otettava alukselle Norsunluurannikon toimivaltaisten viranomaisten ehdottama harjoittelija aluksen päällikön suostumuksella. Alukselle otettuun harjoittelijaan sovelletaan mahdollisuuksien mukaan samoja vaatimuksia kuin saman tasoiseen henkilöstöön. Norsunluurannikon hallitus maksaa harjoittelijan oleskelukulut. J. Tieteelliset tarkkailijat Norsunluurannikon yksinomaisella talousalueella kalastavien alusten on Norsunluurannikon viranomaisten pyynnöstä otettava alukseen tieteellinen tarkkailija, jota on kohdeltava kuten aluksen päällystöä. Tämä koskee mahdollisuuksien mukaan myös majoittamista. Norsunluurannikon viranomaiset vahvistavat tarkkailijan aluksellaoloajan; tämä aika ei kuitenkaan yleensä saa kestää kauemmin kuin tarkkailijan tehtävien suorittaminen edellyttää. Aluksella olleessaan tarkkailija -tekee havaintoja alusten kalastustoiminnasta, -tarkistaa kalastusta harjoittavien alusten sijainnin, -ottaa näytteitä biologisiin tarkoituksiin tieteellisten ohjelmien mukaisesti, -laatii luettelon käytetyistä pyydyksistä, -tarkastaa Norsunluurannikon vyöhykettä koskevat saalistiedot kalastuspäiväkirjasta. Aluksella olonsa aikana tarkkailijan on -kaikin mahdollisin tavoin huolehdittava siitä, että hänen alukseen tulonsa ja siellä olonsa ei keskeytä tai haittaa kalastustoimintaa, -kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta, -laadittava toimintakertomus, joka toimitetaan Norsunluurannikon toimivaltaisille viranomaisille ja jonka jäljennös toimitetaan Euroopan yhteisöjen komission lähetystöön. Varustamo tai tämän edustaja ja Norsunluurannikon viranomaiset sopivat yhdessä tarkkailijan alukselle ottamista koskevista edellytyksistä. Troolarien varustajat maksavat Norsunluurannikon viranomaisille samanaikaisesti lisenssimaksun kanssa vuodessa 4 euroa bruttorekisteritonnia kohden suhteessa kuluneeseen aikaan sellaista alusta kohden, joka harjoittaa kalastustoimintaa Norsunluurannikon vesillä. Maksu suoritetaan Norsunluurannikon viranomaisten ilmoittamalle pankkitilille. Nuottaa käyttävien tonnikala-alusten, vapapyydyksiä käyttävien tonnikala-alusten ja pintasiima-alusten varustajat maksavat Norsunluurannikon hallitukselle 10 euroa kuussa kustakin alukselle otetusta tarkkailijasta. Jos varustamo ei pysty järjestämään tarkkailijan ottamista alukselle tai tämän jättämistä alukselta Norsunluurannikon viranomaisten kanssa yhteisesti sovitussa satamassa, varustamo vastaa tarkkailijan matkakuluista. Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustamo vapautuu ilman eri toimenpiteitä velvollisuudestaan ottaa kyseinen tarkkailija alukselle. Tarkkailijan palkan ja sosiaalimaksut maksaa Norsunluurannikon toimivaltainen viranomainen. K. Tarkastukset ja valvonta Yhteisön alusten, jotka toimivat sopimuksen edellyttämällä tavalla, on sallittava Norsunluurannikon viranomaisten pyynnöstä kalastustoiminnan tarkastuksesta ja valvonnasta vastaavien Norsunluurannikon virkamiesten alukselle pääsy ja tehtävien hoitaminen sekä helpotettava sitä. Virkamiehet eivät saa viipyä aluksella kauempaa kuin heidän tehtäviensä suorittaminen vaatii. L. Menettely aluksen pysäyttämisen yhteydessä 1. Euroopan yhteisöjen komission Norsunluurannikon lähetystölle on annettava kolmen työpäivän kuluessa tieto yhteisön jäsenvaltion lipun alla purjehtivan ja tämän sopimuksen perusteella toimivan kalastusaluksen jokaisesta pysäyttämisestä Norsunluurannikon yksinomaiselle talousalueella. Sille toimitetaan samanaikaisesti lyhyt selvitys pysäyttämiseen johtaneista olosuhteista ja syistä. 2. Ennen kuin harkitaan mitään aluksen päällikköön, miehistöön, lastiin tai laitteistoon kohdistuvia toimenpiteitä, oletettuun oikeudenloukkaukseen liittyvien todisteiden turvaamistoimenpiteitä lukuun ottamatta pidetään yhden työpäivän kuluessa edellä mainittujen tietojen vastaanottamisesta Euroopan yhteisöjen komission Norsunluurannikolla sijaitsevan lähetystön, kalastuksesta vastaavan osaston ja tarkastusviranomaisten välinen yhteistoimintakokous, johon voi osallistua myös kyseisen jäsenvaltion edustaja. Tässä kokouksessa osapuolet luovuttavat toisilleen kaikki asiakirjat ja tiedot, joista voi olla hyötyä tilanteeseen johtaneiden seikkojen selvittämisessä. Laivanvarustajalle tai hänen edustajalleen ilmoitetaan kokouksen tuloksesta samoin kuin kaikista pysäyttämisestä mahdollisesti aiheutuvista toimenpiteistä. 3. Ennen oikeudellisen menettelyn aloittamista oletettu oikeudenloukkaus pyritään ratkaisemaan sopimusmenettelyllä. Tämä menettely päättyy viimeistään kolmantena työpäivänä pysäyttämisestä. 4. Jos asiaa ei ole saatu ratkaistua sopimusmenettelyllä ja aluksen päällikköä vastaan nostetaan kanne Norsunluurannikon toimivaltaisessa oikeusviranomaisessa, toimivaltainen viranomainen määrää kahden työpäivän kuluessa sopimusmenettelyn päättymisestä kohtuullisen pankkitakauksen, kunnes oikeudellinen ratkaisu on tehty. Toimivaltainen viranomainen vapauttaa pankkitakauksen heti, kun kyseisen aluksen päällikköä koskeva vapauttava oikeudellinen ratkaisu on tehty. 5. Alus ja sen miehistö vapautetaan -sovittelukokouksen päätyttyä, jos kokouksen tulos niin edellyttää, -tai mahdollisen sakkomaksun vastaanottamisen jälkeen (sovintomenettely), -kun vakuus on asetettu (oikeudellinen menettely). 6. Jos sopimuspuoli katsoo, että edellä tarkoitetun menettelyn soveltaminen aiheuttaa ongelman, se voi pyytää kiireellistä sovittelukokousta. Lisäys 1 ELÄINTUOTANTOMINISTERIÖ BP V 84 Abidjan (Norsunluurannikon tasavalta) // NORSUNLUURANNIKON TASAVALTA UNION-DISCIPLINE-TRAVAIL MERIKALASTUSLISENSSIHAKEMUS A OSA 1. Omistajan/laivanvarustajan nimi: ................................................................................................................................................................. 2. Omistajan/laivanvarustajan kansallisuus: ................................................................................................................................................................. 3. Omistajan/laivanvarustajan työosoite: ................................................................................................................................................................. ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... .......... ... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... .......... ... B OSA (Täytetään jokaisen aluksen osalta) 1. Voimassaoloaika:................................................................................................................................................................................................. 2. Aluksen nimi: ...... ...... .......................................................................................................................................................................................... 3. Rakennusvuosi: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ............................. 4. Alkuperäinen lippuvaltio: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ............. ...... ...... ...... .............. 5. Purjehtii nykyisin seuraavan maan lipun alla: ............................................................................................................................................................. 6. Päivämäärä, jona siirtyi nykyisen lipun alle:.................................................................................................................................................................... 7. Vuosi:................................................................................................................................................................................................. 8. Kotisatama ja rekisterinumero:............................................................................................................................................................................................ 9. Toimintavyöhykkeet:................................................................................................................................................................................................. 10. Kalastustyyppi:............................................................................................................................................................................................ 11. Bruttovetoisuus (brt): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 12. Nettovetoisuus (nrt): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 13. Radiokutsutunnus: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 14. Kokonaispituus (metriä): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 15. Keularanka (metriä): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 16. Syväys (metriä): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 17. Rungon rakennusmateriaali:... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 18. Koneteho: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 19. Nopeus (solmua): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 20. Hyttejä: ..................................................................................................................................................................................................... 21. Säiliöiden tilavuus (m3): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 22. Kalaruumien tilavuus (m3): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 23. Jäädytyskapasiteetti vuorokaudessa tonneina ja käytetty järjestelmä:............................................................................................................. 24. Rungon väri: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ... 25. Kansirakennuksen väri: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 26. Miehistö: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 27. Aluksen tietoliikennelaitteet: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... >TAULUKON PAIKKA> 28. Navigointi- ja tutkavälineet: >TAULUKON PAIKKA> 29. Käytettävät apulaivat (kunkin aluksen osalta): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ... 29.1. Bruttovetoisuus: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 29.2. Kokonaispituus (metriä): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 29.3. Keularanka (metriä): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 29.4. Syväys (metriä): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 29.5. Rungon rakennusmateriaali: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ... 29.6. Koneteho: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 29.7. Nopeus (solmua): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 30. Kalojen havaitsemisessa ilmasta käsin apuna käytettävä laitteet (vaikkei asennettu alukseen): ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ........... 31. Kotisatama: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 32. Aluksen päällikön nimi: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 33. Osoite: ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... ...... 34. Aluksen päällikön kansallisuus: ...... ...... ...... ...... ...... ...... ...... ...... ...... ...... ...... ...... ...... ...... Liitettävä mukaan -kolme värikuvaa aluksesta (sivukuva), apukalastusaluksista ja kalojen havaitsemisessa ilmasta käsin apuna käytettävistä laitteista, -kuva ja yksityiskohtainen kuvaus käytettävistä pyydyksistä, -asiakirja, jossa vahvistetaan, että omistajan/laivanvarustajan edustajalla on valtuudet allekirjoittaa tämä hakemus. ...... ...... ...... ...... ...... // ...... ...... ...... ...... ...... ...... ...... ...... ...... ...... ........ (Hakemuksen tekopäivä) // Omistajan/laivanvarustajan edustajan allekirjoitus Lisäys 2 >TAULUKON PAIKKA> Lisäys 3 >TAULUKON PAIKKA> Lisäys 4 >TAULUKON PAIKKA> RAHOITUSSELVITYS 1. TOIMENPITEEN NIMI: EY:n ja Norsunluurannikon väliseen kalastussopimukseen liittyvä kalastusmahdollisuuksien ja taloudellisen korvauksen vahvistamista koskeva uusi pöytäkirja 2. BUDJETTIKOHTA / -KOHDAT: B7-8000 3. OIKEUSPERUSTA: - Perustamissopimuksen 37 artikla yhdessä 300 artiklan 2 ja 3 kohdan kanssa Sopimus EY/Norsunluurannikko (EYVL L 379, 31.12.1990) 4. TOIMENPITEEN KUVAUS 4.1 Toimenpiteen yleistavoite: kolme vuotta voimassa oleva pöytäkirja ja sen liite. 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt Kesto: 1.7.2000-30.6.2003 Uusimista koskevat yksityiskohtaiset säännöt: neuvottelut ennen pöytäkirjan voimassaolon päättymistä. 5. MENOJEN JA TULOJEN LUOKITUS 5.1 Pakollinen 5.2 Jaksotetut määrärahat 5.3 Oletettu tulolaji 6. MENOLAJI Muut: Kolmannelle maalle myönnettävä taloudellinen korvaus kyseisen maan myöntämiä kalastusmahdollisuuksia vastaan, joista määrätään pöytäkirjassa 7. VAIKUTUKSET TALOUSARVIOON: 7.1 Toimenpiteen kokonaiskustannusten laskutapa (yksittäisten kustannusten määrittely) pöytäkirjan liite 7.2 Kustannusten jakautuminen eri tekijöiden kesken >TAULUKON PAIKKA> 7.3 Aikataulu: täytetään ehdotettaessa uusia toimenpiteitä (milj. nykyistä euroa) >TAULUKON PAIKKA> 8. PETOSTENVASTAISET TOIMENPITEET (JA NIIDEN TOTEUTTAMISEN TULOKSET): Koska kyseessä on maksusuorite (kalastusmahdollisuus), kolmannen maan viranomaiset käyttävät yhteisön maksamia taloudellisia korvauksia sopivaksi katsomallaan tavalla. Niiden on kuitenkin toimitettava yhteisölle jokaisessa sopimuksessa määrättyjen yksityiskohtaisten sääntöjen mukaisesti kertomukset tiettyjen määrärahojen (tieteellisten tutkimusohjelmien saama osuus) käytöstä. Norsunluurannikon osalta kaikkien pöytäkirjan 4 artiklassa tarkoitettujen toimien toteuttamisesta ja saaduista tuloksista on laadittava kertomus; maksuja voidaan tarkastella uudelleen eri toimien käytännön toteutuksen mukaan. Lisäksi jäsenvaltioiden on vahvistettava komissiolle alusten vetoisuustodistuksiin merkittyjen tietojen oikeellisuus, jotta taloudelliset korvaukset (ja lisenssimaksut) voidaan laskea varmoin perustein. Tässä tarkoituksessa sopimuksessa määrätään yhteisön alusten saalisilmoituksista. 9. KUSTANNUS-TEHOKKUUSANALYYSI >TAULUKON PAIKKA> Tämän pöytäkirjan mukaan pohjakalastus määritellään brt:ien eikä alusten lukumäärän mukaan. Näin pöytäkirjaa voidaan soveltaa joustavammin ja paremmin, jolloin sen tuottavuus lisääntyy. Käytännössä määritys brt:ina lisää kalastusmahdollisuuksia. Tonnikalan kalastuksessa pintasiima-alusten ja vapapyydyksiä käyttävien tonnikala-alusten lukumäärä kasvaa. Viitetonnisto on edelleen 8 500 tonnia. Varustamomaksut pohjakalastuksen osalta korotetaan 140 ecusta brt:lta 168 euroon brt:lta, mikä tasapainottaa EY:n ja laivanvarustajien taloudellista taakkaa. Tonnikala-alusten maksut nousevat 20-25 euroa tonnilta, ja laivanvarustajien maksamat ennakot korottuvat seuraavasti: vapapyydyksiä käyttävät tonnikala-alukset: 2 750 euroa (ennen 1 600 euroa) pintasiima-alukset: 1 000 euroa (ennen 400 euroa) vapapyydyksiä käyttävät tonnikala-alukset: 375 euroa (ennen 300 euroa). Näiden korotusten tarkoituksena on lisätä laivanvarustajien vastuuta. Tieteellisiin ja teknisiin ohjelmiin, koulutukseen, kalastuksesta vastaavan hallinnon tukemiseen ja merivalvontaan on osoitettu vuodessa 682 500 euroa (71 prosenttia). Edellisessä pöytäkirjassa nämä määrärahat olivat vain 200 000 vuodessa (20 prosenttia). Taloudellinen kokonaiskorvaus pienenee 1 000 000 eurosta 957 500 euroon vuodessa. Sopimuksen mukaan voidaan siis käyttää 71:tä tonnikala-alusta, ja troolareilla on 600 brt:n käyttömahdollisuus Norsunluurannikon yksinomaisella talousalueella. Saaliista saatavan suoran kaupallisen edun lisäksi sopimuksesta saadaan myös seuraavat hyödyt: -kalastusalusten työllisyyden takaaminen, -kerrannaisvaikutukset satamien, kalahuutokauppojen, jalostuslaitosten, varustamojen ja palvelualojen työllisyyteen asianomaisilla alueilla -työpaikkojen syntyminen alueille, joilla ei ole muita työllistämisvaihtoehtoja kalastuksen lisäksi, -yhteisön markkinoilla tarvittavien kalatuotteiden toimitusten varmistaminen. Näiden etujen lisäksi on luonnollisesti otettava huomioon yhteisön ja Norsunluurannikon tasavallan suhteiden merkitys kalastusalalla ja poliittisella tasolla. 10. HALLINTOMENOT Ei vaikutusta hallintomenoihin.